《采石谒李祠题峨嵋亭》
明代·释通岸

江南雨过群峰青，沙边兰桨时一停。青莲居士不可见，千秋空一峨嵋亭。

峨嵋山月还依旧，昔年曾照樽中酒。为问骑鲸飞上天，不知更落人间否。

作者简介：通岸（一五六六—一六四七），字觉道，一字智海。憨山大师书记。后居诃林。工诗，曾与陈子壮、陈子升、黎遂球、区怀瑞、区怀年、黎邦瑊、黄圣年、徐棻、欧必元、欧主遇、黄季恒结南园诗社，称南园十二子。著一《栖云庵集》。事见清温汝能《粤东诗海》卷九八。